mteb/NusaParagraphEmotionClassification huggingface dataset:
Seluruh uwong pasti pernah gagal dalam hidupnyo tanpo terkecuali. Tapi kegagalan dalam hidup memang ngebuat kito sedih, susah mikir, kecewa dan ngeraso dak beguno lagi. Tapi sebenernyo banyak hal yang biso kito pelajari dari sebuah kegagalan. setleah mengalami kegagalan kito pasti akan banyak belajar lebih hati hati dalem ngerencanoke sesuatu, sebelum melangkah ke hidup yang baru kito akhernyo banyak pertimbangan karneo belajar dari kegagalan sebelumnyo. Trus jugo kito bakal lebih matamg dalam mempersiapke langkah baru kito, kareno dka galak gagal lagi. yang paling penting manfaatnyo jugo kito rasoke dipola pikir kito, kito biso jadi uwong yang lebih ikhlas, punyo pikiran positip, idak gampang ngeluh kalo kito ngedapetke hasel yang idak sesuai samo harepan kito. Dan pastinyo jangan sampe kito ngulang kesalahan yang samo saat kito gagal kemaren.
Kemaren kan nyari nyari sopenir buat nikahan untuk acaro resepsi nikahan kakak aku yang di palembang. Nah kaka aku samo calon ayuk ipar aku ni dateng ke jakarta buat belanjo belanjo. Mereka mintak tolong ke aku buat nyarike perlengkapan yang kurang. Nah untuk nyari nyari seserahan aku saranke ke Kelapo gading bae. Di sano banyak barang bemerk yang biso dibeli untuk seserahan. Alhamdulillah dapet galo barang barnag seserahan di mall kelapo gading, tinggal nyari sopenirnyo. Ayuk iparku ni nak nyarik di ITC, tapi aku ngasih tau amen di ITC tuh pilihannyo sedikit trus hargonyo dak murah, amen galak ke pasar jatinegara bae. Trusa yosudah akhernyo kami ke Pasar Jatinegara, disano akhernyo dapet sopenir mangkok gambar penganten yang hargonyo murah. Menurut aku amen nyari sopenir memnag di psar jatinegaro tulah yang pas hargo trus banyak pilihannyo. Jadi buat yang nak nyari sopenir murah langsung bae ke psar jatinegaro yo.
Untuk menikmatinwisato di sungai are di swiss memang harus biso rennag yang punyo pengalaman. Buat yang dka punyompengalaman bernenag dianjurke untuk idak berennag disungai ini. Apolagi saat kondisi air yang amsih dingin, banyak wargo sekitar jugo dak berani berennag saat kondisi aer masih dingin., kerno ditakutke keram diaer dan mati tenggelam. Biasonyo amen suhu aer di sungai ini naek, masayarakt sekitar bakal banyak yang berenang di suangai ini. Bahkan berennag disungai ini masuk ke dalam destinasi wiasato but turis dalla negeri maupun luar negeri. Berennag di kali atau di danai memang ajdi tujuan wisato buat wargo lokal setempat, bahkan dianggep sebagai budayo musim panas.
Baru bae kejadian kakek kakek ketangkep basah lagi ado didalam toilet di pom bensin samo menantunyo dewek. Kejadian ini divideole samo anak dari inu itu, kebetulan dio yang nangkep basah kakeknyo samo ibunyo. Selamo ini budak itu memnag lah curigo samo gelagat kakenyo samo mamaknyo, soalnyo bapaknyo memang lah lamo meninggal dunio. Nah tiap kali kaleknyo keluar dak lamo umaknyo pulo keluar. Pernah dibuntuti budak ini smape beberapo kali, hasilnyo memang kakek samo umaknyo janjian ditempat yang samo. Pengintaianyo lah dilakuke kurang lebeh semingguan, sampe akhernyo budak ini yakin amen kakek samo umaknyo ini ado hubungan terlarang. Akhernyo digrebeklah pas ditoilet pom bensin itu, si kakek samo umaknyo tejingok malu dan marah marah ke budak ini.
Kecerdasan buatan (artificial intelligence) mongkin bentar lagi agek   banyak ngegantike pekerjaan yang dilakuke samo manusia. Kasir, teller bank, penerimo tamu, operator telepon, agen perjalanan, tukang pos, bahkan pembaco berito jadi beberapo gawean yang sudah diambek alih samo robot. Bahkan, gawean terakhir yang disebutke itu lagi jadi topik hangat. Salah sikok stasiun tipi di Chino, Xinhua News Agency, sudah memperkenalke pembaco berita yang makek teknologi artificial intelligence. Pembaco berita ini tejingok mecak lanang biaso. Mulai dari suaro, rai, ekspresi, nyampek gerakannyo mirip nian samo manusio pado umumnyo. Hal ini ngebuat banyak manusio khawatir, takut takut suatu saat manusio dak ngatek gawean yang biso digaweke kareno seluruh gawean diambek alih smao robot. Beberapo uwong jugo marah kareno ngeraso terancam posisinyo. seandainyo kejadian mako ini macak jd masalah baru buat manusio dalam nyari gawean.
Siapo sih yang dka seneng samo blackpink? Blackpink penggemarnyo amper diseluruh dunio ado. Termasuk di Indonesia banyak nian penggemar blackpink, bukan dari budak budak mudo bae, tapi wong wong yang lah dewaso jugo banyak. Nah lah tau belom amen taun ini blackpink nak ngadoke konser lagi setelah 2 tahun ini dka pernah konser garo garo corona. Ujinyo Blackpink bakalan konser lagi di GBK jakarta tahun ini. Ini kesempatan buat kito ketemu samo idola kito, ayok siapo yang nak mesen tiketnyo kolektip langsung bae WA pribadi ke aku. Jangan sampek ketinggalan konser Blackpink tahun ini yo, kito ramaike GBK, Kito guncang GBK. Dak sabar nunggu konsernyo.
Sebagai siswa yang sering nerimo penghargaan, aku pasti punyo perasaan banggo samo diri aku dewek. Aku jugo senneg amen kawan kawan yang laen jugo ngebanggoke aku. Ditambah sesekolahan jugo pasti ngebanggoke aku pulo. Tapi menurut aku pribadi, raso seneng smao raso banggo aku ni sebenernyo pacak jadi bumerang buat aku. Amen aku terlalu banggo malah gek aku jadi dak giat lagi belatih nyanyi. Padahal diluar sano saingan aku masih berusaho keras buat latihan, buat ngasih yang terbaek. Jadi menurut aku taso banggo dan senang aku harus tetep aku seimbangi samo sipat rendah hati. Aku dak galak amen aku jadi sombong kareno prestasi yang aku dapetke.
Waktu aku kuliah dulu aku sempet diundang nyanyi smao rombongan penyanyinkeroncong betawi ke belando.Itu lah pengalamn yang menyenangkan buat aku, aku biso ke belando tanpo ngeluarke duit sepeser pun malah digaji. Kareno itu pengalaman pertamo kali aku ke erop. Waktu itu kami pegi dari jakarta naik garuda indonesia, sekitar 7 jam penerbangan kami berenti di Doha qatar buat ganti pesawat. Trus kami transit agak lamo sekitar 6 jaman. Jadi kami pegi bersih bersih badan samo ganti baju yang agak tebel soalnyo gek nyampe belando lah musim dingin. Beberapo rombongan ado yang tedok, tapi aku samo kawan aku keliling bentar bae sambil jingok jingok bandara di doha yang mewah nian. Ado mobil sport di dalme bandara itu buat pajangan. Trus dak lamo kami balek lagi ke rombongan melok tedok. Trus akhernyo ado pemberitahuan amen pesawat kami lah siap, disuruh masuknke pesawat. Yosudah kami masuk dipesawat garuda indonesia lagi tujuan belando. Nyampe belando pas nian salju turun, norak nian aku pertmao kali njingok salju.
Pernyataan tentang dugaan pembunuhan berencano atas korban joshua yang merupoke ajudan dari ferdi sambo bukan cuma diutaroke samo pengacaro dari keluargo korban joshua. Mantan tunangannyo jugo besaksi, menurutnyo almarhum joshua sudha ngasih tando tando amen dio di ancam nak dibunuh. Menurut dio, joshua setiap nelpkn sering nyuruh tunangannyo ini buat nyari cowok baru bae kerno dik takut dka beumur panjang. Bahkan beberapo hari terakhir sebelum kejadian lenembakan itu, menurut tunangannyo joshua dio denger joshua curhat ke dio smabil nangis. Menurut ceritonyo joshua nangis kerno diancam nak dibunuh samo squad lamo yang merupoke rombkngan sambo cs, amen berani naim ke pucuk.
Tau dak samo acara spontan uhuy?? nah sebelom prank jaman skrg ado, sebenrnyo ngerjoi uwong mak itu lah sering dilakuke dijaman kito kecik. Aku dulu seneng nian nonton acaro spontan uhuy, nah ado versi luar negerinyo spontan uhuy yang dikabarke makan korban. Awalnyo acara ini memang lucu kareno ngerjoi uwong trus uwongnyo kaget. Nah uwong yang kaget ini kan reaksinyo macem macem, reaksi kagetnyo ini lah yang lucu. Tapi dak terjadi samo sikok uwong yang tinggal di amerika yang memang lagi keno prank. Ceritonyo dio nak masukke surat ke kotak pos tapi ternyato didalm kotak pos itu ado tim uwong yang nak ngerjoi uwong ini. Dio sembunyi di kotak pos itu, jadi pas lanang ini nak masukke surat ke kotak pos tibo-tibo tangan dio ditarek ke dalem. Kareno dio kaget, naasnyo lanang ini bawa senjato api. Ditembakelah senjato api itu kedalam kotak pos . Alhasil matilah uwong yang ado di dalam kotak pos itu.
Siapo sih yang dak takut amen ketmeu samo hantu. Pastilah ado perasaan kaget, takut bahkan biso bae tibo tibo dak biso gerak saking kagetnyo. Tapi sebenrnyo menurut aku kito dak perlu takut, justru amen kito takut pikirna kito malah dipenuhi samo ketakutan dna dak biso mikir dnegan jernih. Alhasil tekadnag kito jingok bayangan bae biso kito kiro hantu padahal belum tentu hantu atau setan. Nah pikiran kito inilah yang harus kito jago, biar kito dak mikir macem macem kito harus berani. Percayo bae amen hal hal mak itu dak mungkin nunjuke dirinyo akreno kito hidup di alam yang lah bedo.
Sakaratul maut pasti dirasoke buat manusio yang hidup didunio ini saat menjelang ajal kematiannyo. Sakaratul maut banyak ditakuti samo manusio. Buat yang percayo dengan ajaran agama Islam percayo amen saat manusio ngadei sakaratul maut, mereka akan ngerasoke kesakitan yang luar biaso dan cumak uwong yang beriman yang dipermudah saat sakaratul maut. Sakaratul maut merupoke hal yang dka mungkin manusio hindari, sakaratul maut merupoke kepastian yang sudah ditetapke samo Allah SWT. Uwong yang semaso hidipnyo bebuay zalim dan berlebihan ngelakuke perbuatan duso nakal lebih berat saat saat kematian nyo. Proses sakaratul maut ini sebenrnyo menguji besaknyo keimanan kito samo Allah SWT.
Aku pernah ketemu dan betatapan langsung samo duo uwong personel Wanna-One pas sekitar awal tahun 2018 yang lalu. Pas itu aku lagi liburan dikorea smao keluargo aku. Kami nginep dislaah sikok hotel mewah disano, pas sarapan pagi aku bepalasan langsung samo duo personel Wanna-one itu. Mecak dak percayo aku ketemu smao idola aku sedeket ini. Mereka tuh kejingokan mecka dak nyato saking gantengnyo. Trus menurut aku Yoon Jisung si pemimpin, dio uwong yang ramah nian. Dio sempet senyum ke arah aku dan mecaknyo dio ngeh amen aku ngidolake dio. Trus tu ado Kang Daniel yang paleng aku idolale diantaro personel laennyo, Mukonyo terllau ganteng menurut aku, plaknyo kecik trus tirus. aku peker dio tuh tinggi tapi ternyato dak terlalu tinggi nian sih. Tapi aku setuju amen badan dio emang bagus nian.
Pandemi dan PPKM yang dak konjonh selesai ini ngebuat wargo jadi cemas dan gelisah  dengan banyaknyo informasi yang beredar tentang varian virus baru, kekurangan oksigen, penuhnya rumah sakit, dan keparahan-keparahan kondisi pandemi lainnyo. Selaen itu, pembatasan diberbagai kegiatan wargo mecak kegiatan belajar mengajar dilakukan lewat daring atau online penuh, kegiatan di sektor non esensial diberlakuke 100% kerjo dari rumah, dan aturan-aturan lainnyo. Pastilah banyak pihak yang meraso keberatan dan kesal dengan adomuo PPKM ini, mecak penjual kaki limo dan wargo yang ngegantungke idupnyo samo penghasilan harian mereka. Banyak pulo kito temui bersi tegang antaro wargo samo petugas letugas pemerintah mecak satpol pp samo pedagang kaki limo, hamper tejadi di seluruh wilayah Indonesia pas awal pandemi.
Menurut beberapo pengalaman uwong yang pernah diselingkuhi, dak mudah untuk maafke uwong yang sudah selingkuh. Nemukempasangannkito lagi selingkuh samo wong lain, waaupun kategorinyo ringan sedang ataupun berat mislanyo lah nyampek behubungan badan itu bikin skait hati dan marah. Hamper rato rato ngatek betino yang terimo diselingkuhi. Sebagian besak betino pasti marah dan ngeberontak amen ngegepi lakinyo smao cewek lain. Hal itu memang sesuai samo faktanyo. Banyak video video viral yang beredar tentang bini yang ngegapi lakinyo smao cewek lain entah di mobil, di hotel atau dimano bae. Rato rato reaksi bini yang diselingkuhi itu dak biso nahan amarahnyo. Ado video yang njingoke bininyo langsung ngerusak mobil yang dinaiki lakinyo samo selingkuhannyo, Ado jugo yang ngerusak rumah yang dijadike lakinyo untuk beduoan smao selingkuhannyo, bahkan ado jugo bini yang maen hakik dewek ke betino pelakornyo. Hal ini nandole amen diselingkuhi itu sakit dan bikin emosi memuncak. Jarang njingok uwong diselingkuhi trus dio diem bae dak pernah bebuat apo apo.
Suntik vaksin covid-19 memang diwajibke samo pemerintah. Ternyato banyak uwong yang takut disuntik vaksin, bukan takut smao vaksinnyo melaenke takut samo jarum suntiknyo. Banyak uwong yang dak galak vaksin kerno ngaku pobia samo jarum suntik. Tapi menurut beberapo paskr kesehatan, wargo dak boleh nolak suntik vaksin cuma kerno takut samonjarum suntik. Wong yang diperbolehke dak vaksin adalah wong yang punyo gangguan kesehatan mecak alergi samo obat obatan tertentu, ibu hamil samo ibu menyusui, mengalami gejala ISPA mecak batuk, pilek samo sesak napas dalam 7 hari terakher. Amen uwong yang dka punyo ciri tesebut diwajibke untuk disuntik vaksin covid 19 di puskesmas tedekat.
Pernah dak kami meraso takut atau cemas saat kamu dewekan?? Mungkin amen kamu bejalan dewekan ditempat yang kamu anggap dak aman mako itu biaso bae. Tapi amen kamu lagi dewekan di tempat aman dan nyamana misalnyo dirumah kamu dewek tapi kamu masih ngeraso takut a cemas kemungkinan kamu ngalami authopobia. Pobia ini memang dikategorike pobia rendah dan dak begitu parah. penyebab uwong biso ngalami autopobia memang belom pasti tapi kemungkinan ado uwong yang pas maso pertumbuhanyo ini pernah punyo pengalaman buruk atau raso trauma pas mereka lagi dewekan. Pobia memnag muncul kerno hasil pengalaman manusio saat mereka masih budak budak.
Prank akher akher ini banyak yang menurut aku ngebahayoke uwong lain. contohnyo ado prank kakek kakek lgi jalan di jalan pedesaan, jalannyo tejingok licin. Nah dibalek semak semak ado budak yang bikin kontwn make kostum ulo besak tibo tibo muncul didepan kakek kakek itu. Sontak si kakeknyo loncat dan kepleset trus jatuh. Masih untung cuma jatuh bae, yang aku pikirke makmano amen kakeknyo tibo tibo serangan jantung. Nah kiro kiro menurut aku pemerintah harus beken aturan hukum yang jelas tentang prank prank mak ini.  kareno semakin lamo semakin meresahke, aku jugo takut amen sewaktu waktu keno prank di jalanan dan kejadian yang dak aku inginke tejadi.
Cerito dari pemudik yang pernah ketinggalan bus kareno kelalaianyo dewek. Nasib sial dialami samo pemudik dari cilacap, yang ketinggalan bus dan barangnyo tebawo di dalam bus galo. Memang nasib dak baek kadnag biso nimpo siapo bae, temasuk kejadian ketinggalan bus yang dialami smao sigit pemudik dari cilacap. Sigit tetinggal bis dikaernoke pado waktu itu pas perjalanan mudik ke dusun kelahirannyo, bus yang dinaeki sigit tibo tibo mogok. Nah akreno si sigit bosen ado didalam bis, dio keluar dari bis dan pegi kebelakang bis tanpo ngomong samo sopir smao kernetnyo. Nah pas bisnyo lah selesai dibeneri bisnyo melaju bae, sopirnyo dka tau amen sigit ternyato ado diluar. Sigit kaget pas njingok bisnyo bejalan. Dio jugo jadi bingung tegak teagk dipinggir tol berusaho ngehubungi pihak jasa penyedio tol. Kareno barangnyo dio jugok masih ado di dalam bus itu.
Buat kamu yang ngeraso punyo ketakutan berlebihan saat dimarahi samo uwong. Jangan langsung ngediagnosa dewek amen kamu punyo ganggunah mental. Hal ini idka sembarangan, jadi kamu dak biso mendiagnosa diri kamu dewek dengan landasan ilmu yang baru kamu cari di internet. Kalo memang kamu meraso ketakutan kamu dak wajar dan nimbulke kecemasan berlebihan sebaiknyo kamu ceritoke hal ini ke uwong tedeket kamu dulu, dan minta untuk dibawa ke psikiater. Gunonyo gek kamu bakal di analosa dna di diagnosa samo ahlinyo, jadi amen memang ketakutan kamu samoek menggangu mental mako memang perlu diambek tindakan penyembuhan. Tapi amen ketakutan kamu masih wajar mako kemungkinan kamu dak ngalami gangguan mental. Ayo jangan malu untuk datang ke psikiater.
Walopun aku kemaren sempet idak lanjut sekolah alias putus sekolah. Tapi aku biso melok ujian paket C yang diadoke pemerintah untuk budak budak yang potos sekolah. Aku melok Ujian paket C ini untuk dapetke Ijazah yang setaro samo SMA. Alhamdulillah aku lolos dan agek bakal dikeluarke ijazah atas namo aku. Ijazah ini bakal biso kito pake amen kito nak lanjut kuliah biar pacak memperbaiki nasib kito. Program ini resmi dari pemerintah, dak dipungut biayo. Ayo buat kawan kawan yang mungkin pengen lanjot sekolah tapi ngatek ijazah, biso melok ujian paket C bae. Alhamdulillah aku sudah lolos kemaren dan agek ijazahnyo nak kupake buat lanjut kuliah.
Joshua yang merupoke ajudan dari jendral polisi ferdi sambo mati dkerno ditembak di kediaman rumah atasanyo itu. Menurut keterangan yang tejadi adalah baku tembak antara joshua samo Richard dikarenoke joshua sudah ngelecehke bini dari ferdi sambo yang benamo putri. Tapi beberapo keterangan yang diutaroke samo pengacaro dari keluargo joshua amen pembunuhan joshua bukan kerno pelecehan dan bukan kerno baku tembak. Joshua memang sudah diancam dari beberpao hari sebelum kejadian penembakan. Bahkan joshua takut nian dengan ancaman imyang dio dapet dari squad lamo yang merupoke sambo cs. Pihak keluargo joshua masih berjuang untuk ngebuktike amen ini pembunuhan yang sudah direncanoke, dan joshua samo sekali idak ngelakuke pelecehan sexual ke bini ferdi sambo mecak yang diutaroke samo sambo.
Dulu aku pernah melok karnapal 17 agustusan ngewakili sekolah aku. Nah pas waktu itu, wakil kepala sekolah bagian kesiswaan minta aku dandan mecak puteri Indonesia make kebaya. Akhernyo aku inisiatip pegi kesalon deket rumah aku buat nyewo baju dan make up disalon itu. Nah pas aku selesai dandan smao make baju, aku tejingok ado budak daei skeolah laen yang ternyato nyewo baju yang smao disalon aku itu. Nah bakalan kembaran nian gek aku pas dikarnaval. Ternyato njelah nian, pas lah kumpul dilapangan, aku njingok budak yamg ketemu aku disalon itu make baju persis mecak punyo aku. Nasib pulo sekolah aku ni no urutnyo setelah sekolah dio. Ajdilah aps aku lewat wong wong langsung yeriak nah smao bajunyo dengan yang tadi. Aku maluan nian rasonyo.
Amen ado yang nanyo ke aku sekarang. kiro kiro apo pengalaman paling bikin aku seneng? Aku pasti jawab pengalaman aku jadi seorang ibu, Menurut aku memnag banyak uwong yang dikasih kesempatan untuk jadi ibu. Tapi banyak uwong jugo yang berharap biso jadi ibu tapi belom dikasih kesempatan. Makonyo ini pengalaman paling bikin seneng samo haru jugo. Mulai dari melaherke, nyusui, ngebesakke bener bener pengalaman yang paling aku seneng. Makmano dak menyenangkan, apolagi pas hamil. Bayangkenyo bae aku seneng nian pas hamil, apolagi ngejalani kehamilannyo bikin seneng, bahagia dihati. Menurur aku amen tiap ibu ditanyo pengalaman menyenangkan pasti banyak ibu yang bakal jawab samo mecak aku.
Uwong yang bestatus sebagai arkeologi pasti meraso seneng bukan maen amen berhasil menemuke situs besejarah atau barang barang sejarah laennyo yang memang mereka cari. Perasana bahagia mereka itu didasarke smao kepuasan dan perasaan bangga kerno memang dak mudah untuk nyari barang barang besejarah yang sudha hilang dan dak tau dimano tempatnyo. Nah mereka jugo ngorbanke banyak waktu, tenago bahkan biayo jugo untuk proyek yang mereko gaweke. Nah hasil dari penemuan mereka sebenernyo bukan bemanfaat untuk diri mereka dewek tapi manfaatnyo biso untuk banyak kalangan, pemerintah bahakn umat manusio di dunio ini. Jadi ayo kito dukung rombongan arkeolog negaro kito untuk ngungkapke sejarah bangso kito dari jaman dulu.
Setiap manusio psri bakal balek ke penciptanyo. Hidup ini memang cumak sementaro bae, amen ddengerke ceramah ustadz tentang haru kematian memang menyeramke. Tepikir kadnag makmanolah amen waktu ajal kito tibo? apo kito sudah siap di jempaut samo malaikat? Nah makonyo buat kawan kawna sesamo muslim, marilah kito selamo hidup ini nebarke kebaikan bae. Kareno kito bener bener dak tau kapan waktu ajal kito ngejemput. Segalo perbuatan kito selamo didunia bakal dipertanggungjawabke kagek di akherat. Jadi sebelum sakaratul maut kito harus banyak berbuat kebaikan di dunio ini. Semoga kito galo biso ngadepi sakaratul maut dengan tenang dna jadi masuk ke golongan wong yang beriman.
Kapan hari aku ngawani kawan aku nyari komtrakan buat dio salo bininyo. Pegilah aku ni ke rumah yang dipagernyo ado tukisan dikontrakan. Kehingkkan lauak ditempati rumahnyo dari lur. Ado pagar, garasi dan taman yang ditumbuhi rumput. Aku langsung ngubungi no telpon yang tetulis didepan pagar. Ternyato yang punyo rumah, tinggalnyo dak jauh dari kontrakannyo. Kami disuruh nunggu bentar amen kami nak jingok jingok rumah, yosudah kami nunggu bae. Sekitar setengah jaman yang punyo rumah dateng, akhernyo kami disuruh masuk buat jingok jingok rumahnyo. Memang kondisinyo masih lumayan bagus walau lamo dka ditempati. Tapi pas dibuka pintu toiletnyo kaget nian aku jingok banyak nian kecoaknyo. Aku memang takut nian samo kecoak bukan kareno apo apo, tapi kareno aku jijik samo kecoak. Keciak kan jorok dan menjijike biso biawa penyakit. Aku langsung cepet cepet keluar rumahnyo kerno ngeraso jijik.
Dapet tugas aneh untuk acaro ospek kampus. Kami disuruh bedandan ala ala tahun 80an. Segalo tema baju tadi lah berembuk samo kawan jurusan. Rencanonyo tuh hari ini nak pegi ke blok M untuk nyari perlengkapan. Tapi kami takut dak dapet galo, trus mepet harinyo. Soalnyo besok kan lah mulai acaro ospeknyo, akhernyo yosudah pegi kemaren bae kami rombongan ke blok M. Dari siang nyampe ke sore lah dapet galo perlengkapan kami, tinggal syal bulu bulu yang belom dapet. Lah kami puteri galo sekeliling melawai nyampek ke Blok M ngatek yang jual syal huli. Akhernyo kami balek trus mutuske besok ke ITC cempaka emas bae. Tapi semalam kawan aku nyubo myari di shopee dapet, yang jual di tanggeran tempatnyo. Akhernyo td pagi dikirim makek gosend bae. Akhernyo lah lego dapet galo, trus hari ini dak jadi kemano mano istirahat bae dirumah buat persiapan besok.
Dulu pas jaman aku masih kecik aku tinggal didusun di daerah Tanjung Enim Sumatero Selatan. Dulu temlat tinggal kami dikit nian penduduknyo. Kami tinggal hampir dikelilingo samo hutan. Jadi dulu kami budka kecik disano memang takut nian samo hantu. Dulu sering diceritoke samo umak bapak kami amen jangan sering amen ke kebon duren kerno ado kepalak buntung disano yang ngejago kebun duren. Tapi namonyo budak kecik ya, tetep bae midang ke kebun duren. Apolagi dulu tu musim duren sellau betepatan samo bualn puaso, nah amen abis saur aku samo kanceku galak nyari durian jatuh. Hari amsih gelap kami lah masuk ke kebun duren. Njelah nian aku dulu ngerasoke ketemu palak buntung samo kanceku itu. Belahi gale kami tekibrit kibrit. Amen dinget entah nian dak aku ketmeu palak buntung dulu atau cumak halusinasi kerno kami dulu masih kecik.
Ketika uwong tuo kito bercerai, ado perasaan yang kurang lengkap rasonyo buat kito sebagai anak. Amen sedih lah pasti, tapi selain sedih adonperasaan marah samo kecewa. Ngeraso ancur nian dunio kito. Aku sebagai anak yang broken home amen njingok anak laen yang emak balaknyo lengkap galak ngeraso marah samo tuhan. Beda amen wong tuonyo meninggal dunio. Amen cerai artinyo memang disengajo samo manusio. Aku ngeraso ngapo uwong tuo aku dak galak mgalah sedikit samo ego mereka, idak kah mereka mikirke aku. Sampe aku akhernyo pernah dak pengen sekolah, terus aku begaul samo preman. Tapi setelah aku dewasa sekarang aku ngerti, amen hidup memang dak selamonyo mulus, cerito idup tiap uwong berbedo. Dan idup bukan untuk disesali atau diprotes melainke dihadapi. Sekarnag aku lebih mikir hal hal positip biar aku biso tumbuh jadi pribadi yang baek.
Setiap manusio punyo sipat dan caro bertahan dari kehidupan yang berbeda beda . Caro uwong bertahan dari setiap masalah yang dalalui tiap uwong berbeda beda. Saat kito dimarahi samo uwong yang kito anggep lebih punyo kekuatan ataupun lebih punyo kewenangan untuk marahi kito, memang hal yang biaso. Tapi ado beberapo tips untuk ngadepi uwong yang lagi emosi samo kito kareno kesalahan kito. Untuk mneghindari bentrokan, lebih baik kamu diem bae dan dengerke segalo keluh kesahnyo. Tekadnag kito memnag perlu ngedengerke uwong lain untuk biso menilai diri kito dewek. Jangan meraso takut atau kecik hati amen dimarahi, tapi ambek sisi positipinyo yaitu biso berintrospeksi diri biar dak ngulangi kesalahan yang pernah dibuat.
Banyak wargo yang bependapat amen sebaiknyo pemerintah ngebenahi hukum di Indonesia ini. Pasalnyo bukan sekedar opini rakyat abe tapi memang di kenyataanyo, hukum di Indonesia ini tumpul ke pucuk tajem kebawah. Rakyat kecik selalu bae diperlakuke dak adil samo hukum di Indonesia ini. Ngapo mecak mak itu? kareno budayo suap menyuap yang masih kental dikalangan wargo kito yang punyo duit. Jadi hukum dinegaro kito ini masih galak diperjual belike samo kalangan wong yang punyo duit. Dan hal ini pulo dibuktike samo setiap kasus yang tersangkonyo wong kecik pestilah dihukum berat, beda amen tesangkonyonkoruptor yang kadnag untuk nentuke hukumannyo pun butuh makan waktu yang lamo.
Lah sering nian aku tejingok muntahan, tapi rasonyo tetep bae ngeraso jijik. Apolagi amen tejingok muntahan, dak cuma bau yang idak sedep, tapi jugo ado bahan bahan makanan yang lah sudah bebentuk dak jelas. Tebayang kan makmano raso dak nyamanyo buat uwong yang ngerasoke muntah itu dewek. Tapi aku jugo paham amen ado uwong yang bukan dak galak ngebantu uwong yang lagi muntah, kerno ado jugo uwong yang jadi melok jijik amen njingok muntahan. Bahkan melok muntah dan dak lemak badan pulo. Jadi amen aku sebiso mungkin untuk dak jijik amen jingok muntahan, walaupun memang awalnyo ngeraso jijik. Kerno kasian amen ado wong muntah tapi dak ngatek yang nolongi.
Ujian Nasional sering jadi momok buat budak yang nak lolos dari sekolahnyo. Aku alhamdulillah selalu lolos ujian Nasional, Dak pernah nyampek melok paket C. Nah sebenenryo jangan takut samo ujian nasional, yang penting kito memang harus banyak persiapan belajar smao ngerjoke soal soal. Fokus bae kesano, jagan sampe ado ketakutan yang malah ganggu pikiran kito. Trus jugo walaupun harus banyak belajar tapi kito jugo harus punyo waktu untuk Istirahat, tedok samo maen sebentar biar idka terlalu stress. Nah amen sekironyo kito lah maksimal usahanyo percayo diri bae, inshallah kito biso ngelewati Ujian Nasional. Selbuhnyo jugo jangan lupo bedoa samo Allah biar dikasih kelancaran.
Penghinaan secaro fisik memang dak biso diterimo mak itu bae. Siapo yang dak marah amen fisiknyo dihino, tapi kadang kito jugo dak sadar galak ngehino fisik uwong lain. Misalnyo bae buat kaum disabilitas alias wong yang cacat misalnyo buto, tuli, biso, dak biso bejalan dan laen sebagainyo. Sebagian masyarakat kito masih dak biso nerimo keberadaan mereka dengan baek, malah banyak dari mereka yang ngehino fisik paro penyandang cacat ini. Padahal namonyo keadaan fisik biso bae sewaktu waktu fisik kito berubah. Kamu kiro mereka galak hidup sebagai penyandang disabilitas, mereka jugo dak mintak tapi takdir yang buat mereka ado di posisi mak ini. Mereka jugo kadnag ngeraso matah dengan perlakuan diskriminatif yang mereko terimo. Mereka cumak pengen diterimo dengan baik samo masyarakat normal.
Sudah sebulan ini ado wargo baru yang tinggal dikomplek kami. Dio sepasang duo laki bini dnegan anak sikok, tinggalnyo 4 rumah dari kami. Aku dak begitu kenal kareno memang wongnyo antisosila. Cuma setiap hari amen aku pegi ke sekolah aku lewat depan rumahnyo terus. Nahbaku sering jingok lakinyo duduk ditera depan rumahnyo. Dak lernah tejingok bini atau anaknyo,. Nah paa ado duo mingguan mak itu, aku ngeraso bapak ini balak meloki aku pegi ke sekolah, trus jugo pas aku balek sekolah aku dipeloki sampe aku masuk rumah. Aku takut sebenrnyo, tapi untuk mastikenyo aku galak ngintip dari jendelo. Memang dio tejingok kokar kilir depan rumah aku sambil make sarung, aku yakin dio memang meloki aku. Aku takut, sampe akhirnyo pas aku lagi nongkrong dio manggil aku dan ngomong " neng, galak ajdi cewek om dak?" Astaghfirullah yang tadinyo aku takut trus aku langsung marah. Sambil kuteriaki kuomongke " gilo kau ni, awak lah tuo galak dengan budak sekolahan"
Uwong yang ngalami phobia samo hal hal tertentu, menurut aku bukan uwong yang lemah. Walaupun kadnag banyaka uwong yang meremehke phobia kito, apolahi amen kito pobia samo hal hal yang dak masuk akal banyak nian uwong yang ngeraso kito cumak caper bae. Tapi menurut aku uwong yang punyo phobia terhadap binatang berkulit lembek dan licin, aku samo sekali idek lengen narik perhatian wong lain. Pobia yang aku rasoke memnag natural bae teraso pas emmang aku dihadepke samo hal yang aku takuti. Menurut aku janganlah memandang sebelah mato mak itu, kami jugo yang ngalami phobia ini pengen jugo normal cak wong biaso. Tapi seandainyo kamu ngerasoke pobia pulo cak kami, pasti jugo bakal susah nyembuhkennyo.
Mogok begawe oleh paro rombongan guru honorer kategori duo di Bandung Jawo barat ujinyo karno aksi demo mereka kemaren dak di tanggepi. Mereka ngeraso permerintah dak adil samo posisi mereka sebagai guru honorer yang lah sudah ngabdi bepuluh puluh tahun di sekolah, bukannyo diangkat jadi PNS tapi malah usianyo dibatesi amen nak melok seleksi PNS. Memang Pemerintah baru bae ngeluarke UU Permenpan no 53 yang menyebutke amen ditahun 2018 ini sampek mendatang untuk penerimoan seleksi CPNS untuk guru homorer K2 umum dibatesi untuk umurnyo maksimal 35 tahun. Koordinator dari paro rombongan guru honorer K2 Muhammad Nurdin, memang lah nyatoke amen mereka ngeraso amen keputusan ini memang dak adil buat mereka. Dan ancaman mereka amen dak didengeri upayo mereka untuk minta hak mereka, mereka bakal mogok mgajar disekolah tempat rombongan itu ngajar.
Aku merupoke uwong yang paling dak seneng meliharo binatang mecak kucing, anjing atau binatang laennyo. Kerno untuk melihark binatang mako kito harus punyo tanggung ajwab samo binatang tesbut bahkan tentang makmano caro mereka ngebuang kotorannyo. Nah banyak dari uwong yang pecinto binatang mecak kucing atau anjing yang seneng meliharo tapi nyatonyo dak betanggung jawab samo caro mereka ngebuang kotorannyo. Bahkan sering nian aku ketmeu kotoran kucing atau kotoran anjing di taman dan dijalanan umum. Bahkan pernah dulu sempet ciral wong yang bawa anjing masuk mall dan anjingnyk buang kotoran didalem mall dan dio dka galak ngebersihke. Akhernyo petugas kebersihan mall yang ngebersihke. Jujur hal mak itu memanv bikin jijik dan jorok, tapi sebagai yang punyo binatang kamu harsu betanggung jawab amen binatang peliharana kamh itu buang kotoran sembarangan.
Banyak mutasi yang dilakuke perusahaan untuk pegawainyo. Biasonyknoegawai dimutasinke daerha baru atau kantor baru dengan harapan jadi biso lebih baik, atau bahkan biso berbagi ilmu ditempat yang baru. Tapi kebanyakan daeinkito yang ngalami mitasi meraso takut dan dak siap untuk dimutasi begawe. Apolaginamen dimutasi didaerha yang banyak konflik, atau daerah yang dusun nian. Kito biasonyo takut tejadi sesuatu disano, trus jugo jauh dari keluargo. Banyak pokoknyo pikiran pikirna negatif yang buag kito ngeraso takut dan cemas. Tapi jangan takut dulu sebelumnkamu ngalami sesuatu hal buruk, kalo cuman cerito yang kamu dneger dari mulut ke mulut jangan didengerke. Belom tentu cerito itu bener adonyo, kito dak pelru meraso takut dengan apopun seaginkito punyo tuhan. Berlindunglah dna mintak perlindungan dari tuhan yang maho kuaso dimanopun kito berado. Ayo lebih banyak mendekatkan diri samo Tuhan Yang maho kuaso.
Kejadian bullying di lingkungan sekolah banyak nian tejadi. Ini kareno banyak wong tuo yang dak peenah peduli smao lingkungan pergaulan anak anaknyo, menurut aku. Bahkan guru disekolahpun jugo sudah banyak tugas sampe tekadang dak biso ngeliat apokah ado kejadian bullying disekolh. Nah untuk meminimalisir kejadian bullying yang kemungkinan biso bikin anak depresi smape meninggal atau ado niatan bunuh diri. Menurut aku kito wong tuo punyo tanggung jawab besak buat terus mantau anak kito, buat anak kito tebuka untuk becerito aktipitas apo bae yang mereka gaweke disekolah. Kejadian apo bae yang ado disekolah, ajarkan anak kito jugo berani, berani untuk menghadapi apopun. Dan yang terpenting ajarkan anak kito untuk menghargoi wong lain biar idak jadi pelaku bullying ke wong lain.
Masih galak ngehino fisik uwong lain? Hati hati buat kamu yang galak nagasih komentar kometar negatif di akun pribadi wong lain, apolagi galak ngehino bentuk fisik, ngebully, body shaming. Ternyato ham itu memnag ngelanggar hukum pidano, jadi siapo bae yang kebukti ngerendahke wong lain dnegan caro ngehino, ngebully, ngatoi bentuk fisiknyo biso terancam hukuman pidano. Banyak sudah kasus yang dirasoke samo artis artis atau knfluencer di Indonesia yang marah kareno dak teeimo badannyo jadi bahan ejekan wong wkng di sosial media. Banyak dari arti artis itu ngambek jalur hukum untuk menurup mulut paro pembully di akun mereka. Nah mulai sekarnag buat kamu yang galak komen ngejelek jeleke artis atau influencer berentilah. Selin biso dipenjaro amen si artis dak terimo, kelakuan mak itu jugo nimbulke duso besak. Berentilah jadi pembully, janagn baisoke nulis komentar komerntar negatif.
Kejutan untuk uwong yang kito sayangi untuk sekedar ngerayoke hal hal kecik itu perlu dilakuke buat pasangan biar makin punyo hubungan intim. Menurut aku, kejutan kejutan yang dikasih lasangana kito ke kito tanpo kito tahu itu buat aku ngeraso jadi uwong yang spesial diahtinyo dio. Misalnyo dio inget hari ulang tahun aku dan bikin pesta kejutan walaupun kecik kecikan itu berarti nian buat aku. Yang namonyo kejutan pati memang kito dak tau, tapi kareno kito dak tau itu justru buat aku spesial. Aku bukan temasuk uwong yang ngasih tau pasangan hari hari spesial aku, trus mintak mintak hadiah. Aku lebih senneg kalo pasangan aku inget dewek dan jugo bikin pesta atau ngasih hadiah dak perlu ngomong ngomong ke aku sebelomnyo.
Pas aku masih duduk di kelas 3 SMA, Aku sibuk nyari kampus buat agek aku kuliah. Kebetulan aku memang beprestasi disekolah, jadi aku siap siap melok jalur PMDK biar aku dak usah melok SMPTN. Nah kebetulan jalur PMDk dibuka sebelum kami lolos sekolah, jadi waktu itu pengumuman tentang aku lulus PMDK di umumke lewat toak sekolah pas aku masih dikelas belajar. Ya Allah seneng nian aku waktu itu, sekelas ngasih selamet ke aku. Tapi aku deg degan kareno, aku mikir dak lucu keterimo PMDK jangan sampe aku dak lolos UN. Akhernyo aku lebih git belajar samo bedoa buat lulus UN. Dan Alhamdulillahnyo aku lolos UN dengan nilai yang memuaskan, jadinyo langsung daftar ulang aku di kampus baru aku. Mokasih Ya Allah
Penodongan dan permapokan memang sering nian tejadi. Aksi begal dijalanan yang sepi memang sudah bekali kali kejadian. Tapi entah memnag dka jadi oerhatian polisi atau makmano, kejadian mak ini sering nian teulang. Masyarakatpun jadi takut dan was was amen bejalan atau bekendarro dijalanan sepi tengah malam. Apolagi buat cewek cewek yang galak balek malem kareno begawe atau kerno abis ngeluyur samo kawan. Hati hati yo amen lagi dijalan kito mesti waspado. Untuk betino betino yang tepakso harus keluar malam coba bawa semprotan mato takut takut kejadian mak ini nimpo kito. Nah biar biso menyelamatke diri, betino jugo harus biso nguasoi ilmu bela diri. Ayo buat betino harus melok latihan bela diri buat ngelindungi diri kito darinkejadian mak ini.
Jatuh didepan wong tame biso dianggep pengalaman yang bikin malu buat beberapo uwong. Apolagi mecak kejadian model yang lagi bejalan lenggak lenggok pas lagi fashion show trus jatuh tegerubak pasti bikin malu. Dan mungkin bae biso jadi malu seumur hidup kerno dijaman sekarnag banyak alat yang biso ngerekam vidoe kejadain dna biso jugo tesebar cepete ke seluruh penjuru dunio lewat internet. Tapi sebagai model yang propesional seharusnyo pas jatuh harus cepet bangkit lagi. Jangan malah ngeraso tepuruk, kerno shownyo harus tetep jalan terus. Anggeplah hal mak itu sebagai hal yang wajar, kerno itu biso bae tejadi samo model mano bae. Bukn berarti amen kamu jatuh trus kamu adalah model yang dak propesional. Kerno nyampak pas lagi show mak itu adalah kecelakan biaso. Jadi untuk nunjuke kepropesionalan kamu, harusnyo kamu cepet bangkit dna lanjutke bejalan lagi dnegan raso penuh percayo diri.
Menurut pemenang Juaro nasional kekas ITCC 1600 Max 2018, Haridarma Manopoo. Dio dak percayo dan masih kaget kalo hadiah yang bakal dio terimo agek berupo 1 unit apartemen. Dio jugo masih tekaget kaget dna dka percayo kareno dio jugo denger berito tentang hadiah ini dari uwong lain, dio dewek belom dikabari langsung samo panitia yang nak nyerahke apartemen ke dio. Dio ngeraso kaget nian, dan dio jugo ado ngasih opini walaupun seandainyo hadiahnyo berupo tropi dan duit tunai bae dio sudah seneng nian dna dak katek masalah. Apolagi ternyato dio dihadiahi sikok unit apartemen. pokoknyo dio nyampaike terimo kasih banyak atas hadiah dan kejutannyo.
Misngad (42 tahun) salah sikok narapidana yang ado di LP Kelas II Purwokerto nangis pas nak disuntik vaksin. Dio nangis kerno takut samo jarum suntik. Perawakan narapidana ini kekar dan betato, jadi memang lucu amen dio ternyato takut samo jarum suntik. Dio dak galak divaksin kareno dio takut disuntik, tapi petugas kesehatan ngejelaske amen vaksin ini wajib dilakuke dna minta dio duduk tenang dan meloki prosedurnyo bae . Pas datemg giliran Misngad untuk vaksin dio memang lah tampak begeter seluruh badannyo, dio neteske aer matonyo dan diem bae ketakutan. Belum jugo diauntik, pas petugas ngeluarke jarum suntik dio langsung pingsan. Kaget galo wong yang ado disitu, tapi ternyato dio cicak cicak pingsan biar dak disuntik.
Di Alquran memang dijelaske beberapo mahluk ciptaan ALLAH SWT yang dak tejingok samo mato telanjang, mecak malaikat, setan, jin, bahkan ALLAH pun dak tejingok. Tapi hal ini memang hukumnyo wajib buat kito umat islam buat percayo. Nah amen dengan hantu memang amen dipikirke dengan pikiran positip mecak dak mungkin ado. Tapi banyak uwong yang takut ketemu hantu, banyak uwong yang dak berani samo hantu. Nah untuk nian ado apo idak hantu, aku jugo dak begitu yakin. Tapi menurut aku apopun bentuk makhluk yang dak tejingok mato ini, kito dak boleh takut. Percayo amen Allah SWT sudah ngejago kito dari hal hal mak itu. Dan kuncinyo biar tetep berani ayo kito harus rajin ngamalke bacan bacaan surah di alquran. Banyak bacoan bacoan yang biso ngelindungi kito dari makhluk makhluk yang dka tejingok smao mato.
Siapo yang dak pernah meraso gagal dalam idupnyo? Aku pulo pernah gagal dalam idup aku, tapi ini menyangkut banyak uwong bukan aku bae. Aku harus bercerai samo laki aku, kareno aku dak biso maapke dio. Dio ketauan selingkuh setelah 5 tahun kami menikah, dan yang bikin dak biso aku terimo selingkuhannyo itu karyawan aku dewek yang aku percayo di kantor. Mungkin banyak uwong yanag biso maapke pasangannyo yang selingkuh kareno mikirke anak samo keluargo besak, tapi aku malah dak biso. Aku ngeraos sakit hati amen keinget, aku dak biso ngelepaske kepedihan hati aku. Akhernyo galak dak galak aku ambek keputusan cerai bae, walaupun sebenernyo laki aku dka setuju kareno kasian samo anak. Tapi aku mikir makmano anak aku biso bahagia amen akunyo dak bahagia, makonyo aku harus ambek jalan perceraian biar aku jugo biso kasih yang terbaek buat anak aku. Kareno amen anak aku idup dikeluargo yang cicak cicak bahagio jugo dio pasti bakal tau. Jadi keputusan ini sudah bulat aku ambek walaupun banyak uwong yang aku sayangi bakal kecewo samo keputusan aku.
Kejadian budka sekolah meseng celano pasti banyak tejadi. Apolagi untuk budka TK samo SD. Nah amu jugo punyo pengalaman akwan sekelas aku meseng celano dikelas. Ceritonyo memang kami tuh lagi nulis huruf sambung yang disuruh samo guru kami. Trus tu kerno suasano hening jadilah amen ado wong ngomong tuh kedengeran nian. Tibo tibo ado bunyi kentut, Namonyo budak lecik langsung heboh sekelas. Trus dak lamo ado bau tai semerbak diruang kelas kami. Akhernyo guru kami nyuruh kami tegak galo, ternyato sikok kawan kami itu lah basah kuning kuning celanonyo. Lahu dio jadi bahan ketawoan kawna seklesa. Nah menurut aku budak kecik tuh perlu diajari berani ngomong amen emang kebelet ke toilet. Soalnyo biar kejadian mak ini dak tejadi lagi kerno memang ngeganggu nian kawan sekelas laennyo. Dan aksian budaknyo jugo ajdi bahan ketawoan kawan sekelasnyo.
Phobia samo anjing kareno takut dikejer atau digigit sebenrnyo idak terlalu mengkhawatirke amen kito idup di lingkungan yang dak banyak anjingnyo. Tapi amen suatu saat kito ado didaerah yang banyak anjingnyo mako phobia anjing ini biso jadi sesuatu yang mengkhawatirkan. Ado berita uwong yang lagi liburan ke daerah NTT meninggal kerno kecelakaan kareno takut dikejer anjing. Menurut fakta yang ado sebenenyo anjing nyo idak ngejer, tapi uwong yang meninggal itu katakutan duluan pas njingok anjing, kareno dio takut dna cemas trus berusaha ngindari anjing itu diopun belari tanpo belikir lagi kareno ngeraos cemas. Saat dio lari dak taunyo dio lari ke arah jalan rayo yang mano banyak mobil beseliweran dengan kecepatan kencang, akhirnyo twjadilah insiden kecelakaan maut. Akhernyo wong itu meninggal bukan kerno digigit anjing, melainke lari dari anjing kerno takut dikejer. Jangankan digigit, anjingnyo pun sebenrnyo idak ngejer.
Hari ini aku dijadwalke samo sekolah aku untuk nerimo penghargaan hasil lomba aku nyanyi keroncong kemaren. Aku kemaren menang juaro 1 untuk kategori penyanyi keroncong  kategori umum tingkat propinsi se sumatro selatan. Pagi ini aku bangun pagi nian soalnyo aku dak galak telat dateng ke sekolah kareno agek aku harus ado di depan abes selesai upacara. Pasn nyampe sekolah aku naroh tas aku dikelas, trus aku bantui bersihke samah daun daun kering didepan sekolah. Pas itu aku dipanggil smao guru seni aku disuruh ke kantor guru. Aku pegi ke kantor guru dan disnao ado pialo samo piagam aku. Aku jugo diselameti samo guru guru lain, mereka jugo smepet muji muni aku. Smapek akhernyo bunyi bel tando mulai upacarao hari senen. Upacaronyo belangsung mecak biasonyo, trus tu pas selesai upacara mulai diumumke namo aku yang berhasil menang lomba, aku disuruh maju ke depan umum untuk nerimo piala dan piagam penghargaan. Akhernyo aku ke depan dan nerimo pialo smao piagam penghargaan dari kepala sekolah. Seneng nian hari ini kujalani, ngeraso bangga samo diri aku.
Amen pengalaman yamn paling menyedihken buat aku banyak. Hal kecik bae biso bikin aku sedih dan teinget inget. Pertamo hal paling menyedihke buat aku itu pas aku nonton pil kuch kuch ho ta hai. Dak tau ngapo akus edih nian behari hari wkatu itu sampek dak galak makan. Trus ado lagi pengalaman yang sesih nian waktu aku pertamo kali ditolak samo cowok yang lamo aku incer disekolah, nyampe aku dak galak pegi kesekikah seminggu. trus pengalaman menyedihke keduo waktu aku pertamonkali kuliah harus tinggal jauh dari uwong tuo aku, sedih nian itu buat aku. sampe skaing dak tegonyo mamak aku bek lagi kenjakarta melok aku ngekos sampe tigo bulan. Nah itu yang pengalaman sedih aku, banyak kan?
kepribadian alias sifat bawaan kito dewaso ini sebenernyo banyak dipengaruhi samo perkembangan sifat kito dari maso ke maso, siapo kawan kawan deket kito ? dan sebagainyo. Budak yang sering digebuki waktu masih kecik, biasonyo bakal tumbuh jadi anak yang pemarah. pengaruh caro didik wong tuo penting nian menurut ku untuk ngebentuk karakter anak yang harus kito peloki dari kecik. Budak yang marah kareno digebuki kemungkinan memang lah sering nahan emosinyo dan akhernyo meluap jugo. Menurut aku sebagai wong tuo kito harus ngejago sikap koto didepan anak anak, kareno wong tuo itu contoh pertamo buat anaknyo. Jangan sampe wong tuonyo ngasih contoh yang dak baik ke anak.
Ngejalanke prosedur pembedahan medis atau biaso disebut samo operasi kerno ngidap suatu penyakit pastinyo jadi pengalaman yang kurang enak buat pasien. Pembedahan adalah caro penyembuhan yang sebenrernyo ninggalke raso trauma ke pasiennyo apolagi sampe tejadi pendarahan, nyeri, perih, resiko morbiditas bahkan biso menyebabkan kematian. Hal inilah yang akhernyo ngebuat banyak uwonv untuk ngehindari pengibatan dengan caro operasi. Banyak uwong yang seharusnyo punyo penyakit dalam dan harus diambek tindakan operasi tapi mereka dak galak. Mereka lebih ngutoke pengobatan aalternatif untuk nyembuhke penyakit penyakit dalam. Mereka ngeraso takut untuk dioperasi, pasien mak ini memang ngeraso takut dna cemas untuk dioperasi. Bahkan denger saat diagnosa harus diambek tindakan operasi mereka langsung daka berani.
Apo hal yang kamu takuti bener bener pernah tejadi ? apo situasi atau objek tertentu biaso ngebuat kamu celako? Saat kami ngeraso takut tekadnag pikiran kami memnag bepikir belebihan sampek akhernyo dak biso ngontrol pikiran dna raso takut atau cemas kamu. Alhasil pikiran yang belebih tadi malah ngedorong kami jadi lebih takut dna cemas. Nah Sebenrnyo pertanyaan tadi jawabanyo tidak, ayo cobalah bepikir untuk tenang, idak akan tejadi apo apo samo kamu. Hadapilah dengan santai dan jangan bepikir berlebihan. Unahlah pikiran negatif kamu jadi pikiran yang positif mecak " aku bakal baek baek bae, dak bakal tejadi apo apao samo aku ". .
Siapo sih yang dak lernah kecewa di dunio ini? Paling dka lemak emang amen kecewa, tapi lebeh dak lemak lagi amen kito ngecewoke uwong lain, apolagi uwong yang berhargo nian buat kito. Mecak aku yang ngeceweoke keduo uwong tuo aku, aku ngerasoke bukan sedih bae tapi ado raso takut dan dak tau makmano ngutarokenyo. Aku lah ngecewoke uwong tuo aku akreno aku pindah agama, bukan pindah agama jugo tapi lebih ke dak mengakui tuhan. Kareno memang aku dka ngeraso amen hidup ini ado tuhan. Wong tuo aku kecewa nian samo aku, tapi daripdo selamo ini aku rahasiake cicak cicak pegi ke masjid tapi ati aku dak ngeraso bahagi. Jadi terpakso aku harus jujur, walaupin ini bikin sakit dan kecewo wong tuo aki. Aku dak biso lagi cicak cicak didepan mereka. Dan sekarang aku mikir bakalan lego, tapi ternyato idak. Aku jugo malah nanggung beban dilundak aku, kareno wong tuo aku dka galak lagi ketemu samo aku. Padahal aku sayang nian samo mama, tapi poa marah besak samo aku.
Ngapo kito harus takut smao ancaman manusio? Walaupun memang dengan secaro dak langsung amen kito dapet ancaman tibo tibo entah dari diapo bae kito apstibbakal takut dan kepikiran. Tapi sebenernyo dalam kehidupan ini takdir tuh sudah ado yang ngurus yaitu tuhan. Jadi jangan terllau takut samo ancaman manusio. Manusio biso cuma pacak berencano, tapi idak bakal tejadi amen tuhan dak ngijinke. Nah buat akwan kawan sesamo umat islam, ayo kito kuatke lagi Iman kito samo Allah SWT. Allah punyo sifat maho pelindung, dio biso melindungi siapopun makhluk yang minta perlindungan samo ALLAH SWT. Jadi jangan takut, dan sellau berdoa dimanopun kito berado. Berdoalah ke Allah yang maha segalonyo. Inshaalh kito bakal selamet dunio dna akherat amen kito selalu mengandalkan pertolongan Allah SWT dal hidup kito.
Banyak penyebabnyo uwong biso marah tanpo alasan yang jelas. Salah sikoknyo bisonyo wong yang punyo gangguan kecemasan kareno ngeraso depresi. Raso cemas dan gangguan kecemasan jugo ngebuat emosi uwong gampang meledak ledak. Hal mecak ini biaso disebabke kareno raso cemas yang berlebihan sampe akhernyo amsuk ke tarap gangguan kecemasan. Gangguan kecemasan ini biso ngebuat penderitonyo saro untuk ngontrol emosinyo. Uwong uwong yang punyo gangguan kecemasan ini biasonyo selalu punyo pandangan negatip samo segalo hal. Padahal belum tentu hal yang dibayangke bakal tejadi buruk, biso ajdi hal yang dubayangke bakal selesai dengan baik. Akhernyo, pas muncul situasi yang bikin mereka was was tuh biasonyo raso nak marahnyo keluar meledak ledak.
Seleksi masuk perguruan negeri tinggi di Indonesia itu susah. Seleksi pertamo biaosnyo lewat jalur PMDK, seleksi keduo lewat jalur SMPTN, smao terakhir lewat seleksi Mandiri. Untuk murid berprestasi disekolah biso bae melok seleksi PMDK, tapi yang idak berprestasi dak biso melok seleksi ini. Biasonyo kami setelah Ujian Nasional, kami yang dak biso melok seleksi PMDK kami biasonyo melok bimbingan belajar dulu untuk ngadepi SMPTN seleksi masuk keduo ke perguruan tinggi Negeri. Ini jugo susahnyo minta ampun, kreno saingganyo banyak dna amper seluruh indonesia. Tapi alhamdulillah aku lolos SMPTN di Universitas Negeri Jakart jurusan pendidikan luar biasa. Aku bersyukur nian samo Allah SWT dikasih kesempatan untuk lolos ditahap ke duo ini. Jadi aku idak perlu lagi melok yang tahap mandiri.
Makmano sih rasonyo menang undian? Pasti tiap uwomg ngeraso seneng amen biso menang undian. Makonyo setiap youtuber yang ngadoke giveaway bagi baginhadiah dengan caro diundi pasti banyak niana yang melok giveawaynyo. Nah kamu tau dak amen sebenrnyo giveaway yang dibuat itu memang ditujuke untuk nyari penonton samo subscriber. Jadi aku kadnag masih dak pagam samo youtuber yang galak bagi bagi hadiah cepet nian terkenalnyo. Jingok bae youtuber yang sering bagi bagi giveaway jumlah subscribernyo pasti banyak nain, belom leagi sinleserta giveawaynyo pasti diminta untuk ngeshare videonyo, abes tu ninggalke komen yang banyak di vidoenyo. Yo dak khayal amen dalem waktu deket jumlah sunscribenyk ceept banyak. Mak itu lah cari youtuber naekke pamornyo.